GiliGold/VAD_KnessetCorpus huggingface dataset:
מירי רגב: עוד יהיה לנו זמן להודות לכל האנשים שהשתתפו פה בנושא דיור בר-השגה, אבל אני באמת רוצה להגיד תודה לארז קמיניץ, באמת תודה רבה, לערן ניצן שאיננו פה כעת, לבינת שוורץ, שלמרות הכול הבינה את החשיבות של העניין הזה, ליהודה זמרת שנמצא פה, לתומר רוזנר כמובן, לגלעד קרן, רוני טיסר ויוטל כהן מהלשכה המשפטית בכנסת, לעינת גנון ממשרד הבינוי והשיכון, למשרד האוצר, לבנצי ליברמן כמובן.
מירי רגב: אני מדברת כרגע רק על גורמי הממשלה.
מירי רגב: אני יודעת שזה היה לא פשוט ואני שמחה שהצלחנו להגיע להבנה.
מירי רגב: זה לא מספיק, אבל זה בהחלט תחילת דרך.
מירי רגב: אני חושב שזה בהחלט ראוי וחשוב.
מירי רגב: שלום לכולם, אני פותחת את ישיבת ועדת הפנים והגנת הסביבה.
מירי רגב: על סדר היום הצעת חוק סמכויות לשם שמירה על ביטחון הציבור (תיקון מס' 3) (שירות כלוחם כשיקול לכשירות מאבטח), התשע"ד-2014, של חברת הכנסת אורלי לוי-אבקסיס, פ/801.
מירי רגב: תתקיים היום הצבעה אחרי שעסקנו בזה כבר בדיון בעבר, כולל עבודת מטה שעשתה חברת הכנסת אורלי לוי-אבקסיס עם המשרדים הרלוונטיים.
מירי רגב: האם זאת ההצעה כפי שהיא רשומה?
מירי רגב: אני מבקשת שממלאת מקום מנהלת הוועדה תקרא את מה ששלח לנו מר שיף.
<לאה קריכלי: מנכ"ל הארגון הארצי של מפעלי השמירה והאבטחה, מר פיני שיף, מודיע שהוא לא יוכל להשתתף בדיון.
<לאה קריכלי: הוא כותב: "הארגון הארצי של חברות האבטחה בישראל תומך תמיכה מלאה בתיקון החוק של חברת הכנסת אורלי לוי-אבקסיס".
מירי רגב: אני מבקשת שיירשם לפרוטוקול שגם חברות השמירה מסכימות עם הצעת החוק הזאת.
מירי רגב: חברת הכנסת אורלי לוי-אבקסיס, האם הגעתם להסכמות?
אורלי לוי אבקסיס: אני חושבת שאפשר להביא את זה להצבעה.
אורלי לוי אבקסיס: מה שחסר לנו זה הטופסלוגיה, שהבנתי שהייתם אמורים להביא אותה היום, לגבי איך אנחנו מתקנים את הטופס כדי שיידעו אותם מועמדים.
אורלי לוי אבקסיס: הטופס נמצא פה?
מירי רגב: מי היה צריך להביא את הטופס?
<יואל הדר: זה לא טופס.
<יואל הדר: החלטנו שהדרך הרצויה היא דווקא לא לפעול באמצעות הרבה טופסלוגיה.
<יואל הדר: הדרך הממוחשבת היא הדרך המהירה ביותר, הדרך הנכונה ביותר.
<יואל הדר: לא ארוכה הדרך עד שנוכל להביא את זה.
<יואל הדר: המשמעות היא, כשאדם יגיע למטווח תהיה במטווח אפשרות, רובריקה שלצידה אפשר יהיה לסמן האם הוא לוחם.
<יואל הדר: זה יעבור במחשוב מהמטווח למשטרה.
<יואל הדר: תהיה להם הערת אזהרה שיש שם לוחם.
<יואל הדר: קצין המשטרה יבחן את התיק לאור העובדה שמדובר בלוחם.
<יואל הדר: כמו כן, אנחנו לא מסתפקים בזה אלא גם בצה"ל יש הגדרה מי הוא לוחם.
<יואל הדר: המערכת תעשה הצלבה מול צה"ל, רק לגבי הלוחם, שבאמת הוא לוחם, שלא מדובר על איזו תעודה מזויפת של לוחם.
<יואל הדר: זה יגרום לכך שמי שהוא לוחם אנחנו נבדוק לגביו.
מירי רגב: אתה אומר שבאופן אוטומטי, מרגע שהוא מגיע למטווח לאימון מסוים, הוא נרשם כלוחם וזה סימן הזיהוי לגבי ההמשך.
<יואל הדר: הוא יביא תעודת לוחם או אישור מקצין העיר, תלוי אם יש לו תעודת לוחם.
<יואל הדר: אם לא, יביא אישור מקצין העיר שהוא לוחם.
<יואל הדר: מי שאחראי על זה במטווח יסמן שהוא לוחם ואז המערכת "תרוץ".
אורלי לוי אבקסיס: ואז כשהוא מגיע לקצין המוסמך- - -
<יואל הדר: הוא לא יגיע לקצין המוסמך.
מירי רגב: הוא לא יגיע כי לקצין כבר יהיה את המידע במחשב.
מירי רגב: זה כבר במחשב מאז שביקר במטווח.
<יואל הדר: נכון, הוא יחזור למטווח, או שהוא מאושר או שהוא לא מאושר.
אורלי לוי אבקסיס: צה"ל בהסברה לחיילים משוחררים יסביר לחיילים הלוחמים שאם יש למישהו עבר פלילי זה לא יהווה מבחינתו חסם לקבלת אישור?
<יואל הדר: זה לא סופי.
<יואל הדר: זה יכול להוות חסם, אבל יש לו איזו דרך שקצין יבדוק את זה פעם שנייה.
<יואל הדר: הרי לא אוטומטית כל מי שהוא לוחם יקבל אישור.
<יואל הדר: נעשית בדיקה על-ידי קצין המשטרה.
אורלי לוי אבקסיס: אבל היום כשחיילים משוחררים מהצבא, איך הם יידעו?
<יואל הדר: צה"ל צריך לעשות הסברה, שמי שהוא לוחם יכול להגיע.
אורלי לוי אבקסיס: אתה אחראי על נשיאת נשק מטעם המשרד?
אורלי לוי אבקסיס: מי אחראי פה על נשיאת נשק מטעם המשרד?
<יואל הדר: העניין פה הוא לא מי אחראי על נשיאת נשק.
<עידו בן יצחק: זה על הסמכה כמאבטח.
<יואל הדר: גם אצלנו, נפנה באתר שלנו למשמעות של החקיקה הזאת.
<יואל הדר: אני מציע גם שצה"ל יעשה אצלו אותו דבר.
<יואל הדר: אצלנו זה יהיה בכל מקרה באתר האינטרנט כדי שגם אנשים ששלחו בקשה אחרי כמה שנים, ברגע שהם רוצים להיות מאבטחים יראו שיש משמעות להיות אדם לוחם.
מירי רגב: מה עם צה"ל?
דה מסקיטה: יש אפשרות לפרסם דף מידע או איגרת כלשהי כשמקבלים את תעודת הלוחם עצמה ושם אפשר להסביר את הזכות הזאת.
מירי רגב: כלומר, כל לוחם שמשתחרר מהצבא, כחלק מתעודת השחרור קבל הוא יקבל גם דף, שיש לו יכולת בתנאים כאלה ואחרים לעבוד כמאבטח?
דה מסקיטה: כן.
דה מסקיטה: אפשר גם בתעודת השחרור ואפשר גם עם קבלת תעודת הלוחם.
מירי רגב: אתם יכולים לעשות את זה?
דה מסקיטה: אפשר גם בתעודת הלוחם, שזה למעשה האוכלוסייה הרלוונטית.
מירי רגב: בתעודת הלוחם מספיק שתחתמו לו תמיד "כמעט טוב מאוד" ולא תעצרו אותו, לא תגרמו לאי-קבלתו לעבודה בגלל שבתעודת הלוחם רשמו רק "טוב".
מירי רגב: על זה יש לי עוד דיון ארוך אתכם.
אורלי לוי אבקסיס: יש לי בעיה אחת קטנה.
אורלי לוי אבקסיס: הסיכום שלנו הוא שזה יירשם ויצוין בתוך הטופס של בקשה לנשיאת נשק.
<גבריאלה פיסמן: זה יעבור באופן ממוחשב.
מירי רגב: זה יעבור אוטומטית דרך המטווח.
אורלי לוי אבקסיס: זה פותר את הבעיה?
אורלי לוי אבקסיס: אני מבקש שזה ייאמר לפרוטוקול, למען הסר ספק.
אורלי לוי אבקסיס: אני לא הייתי בעצמי בתוך התהליך אז אני לא יודעת, אז תגידו לי אם זה מקל.
<יואל הדר: כן, זה מקל.
<יואל הדר: מה שעשינו עכשיו מקל.
מירי רגב: אני מבקשת, לטובת הפרוטוקול, התחייבות של משרדי הממשלה, המשרד לביטחון פנים ומשרד המשפטים, שכאשר הלוחם מגיע למטווח, באמצעות המחשב, ששם כתוב "לוחם", יהיה בעצם קיצור מהלך הרישום ומשם תועבר האינפורמציה על עצם היותו לוחם לכל שרשרת הגורמים שאמורה לאשר את זה.
<יואל הדר: אכן כן.
<יואל הדר: אם אפשר, מאחר וזה מערכת מחשוב אנחנו צריכים זמן, לא הרבה זמן.
<יואל הדר: אני מציע, ל"ג בעומר הוא יום המילואים, זה עוד 3 חודשים מהיום, ח"י במאי.
<יואל הדר: אני מציע שזה ייקבע לאותו מועד.
אורלי לוי אבקסיס: 3 חודשים?
אורלי לוי אבקסיס: זה גם יוצא טוב מבחינת התאריך.
מירי רגב: מקובל עליי, יפה.
מירי רגב: מכיוון שלא יהיה לכם מה להגיד על דברים אחרים אז תביאו את זה כהצעה ליום המילואים...
מירי רגב: כמרכזת נושא יום המילואים אני אומרת שזה יפה, החלטה יפה.
מירי רגב: פעם ראשונה אתה מגדיל ראש.
<יואל הדר: בכל מקרה, לפני שאנחנו מגיעים לוועדה אנחנו צריכים להיערך בכל הכיוונים האפשריים.
<יואל הדר: אנחנו חושבים יום ולילה מה לעשות.
מירי רגב: בסדר, מקובל עלינו, מקובל גם על המציעה.
מירי רגב: בעוד 3 חודשים, בל"ג בעומר.
מירי רגב: אילו עוד פערים יש?
מירי רגב: אני מבקשת לציין לטובת הפרוטוקול שנציגת פצ"ר מצהירה שעם שחרורו של החייל הלוחם, צמוד לתעודת השחרור שלו או כחלק מהתנאים שהוא אמור לקבל כחייל משוחרר יהיה כתוב בהבלטה שאם לוחם מחליט להיות מאבטח מה התנאים ולאילו גורמים הוא יכול לפנות.
אורלי לוי אבקסיס: לא, שיהיה רשום שם שאם יש לו עבר פלילי עצם היותו לוחם נותן לו אפשרות להגיע לתפקיד הזה.
מירי רגב: זה בסדר, נציגת הפצ"ר?
מירי רגב: זה ייסגר מול אכ"א?
מירי רגב: מבחינתי אני רואה את זה כסגור.
מירי רגב: עוד נושאים בפער לפני שמקריאים את ההצעה?
מירי רגב: כל חברי הכנסת שנמצאים פה יצביעו בעד הצעת החוק.
מירי רגב: בבקשה לקרוא את הצעת החוק.
מירי רגב: נציגי הממשלה, נא להיות ערניים כי לא אעשה רביזיה.
<יואל הדר: רק תרצי להודות אחרי זה לכל פקידי הממשלה על כך שסגרו את כל הפערים.
אורלי לוי אבקסיס: הבאנו לה את זה מוכן לוועדה כדי לא לבזבז את זמן הוועדה.
מירי רגב: לעומת הצעת חוק אחרת של דוד צור, שם עד עכשיו לא הגעתם אתו להסכמות.
<יואל הדר: שם זה יותר מורכב.
אורלי לוי אבקסיס: אבל תודי שבאנו מוכנים.
אורלי לוי אבקסיס: שני דיונים נסגרו לפני הקריאות.
<עידו בן יצחק: סעיף 1 – תיקון סעיף 8 "בחוק סמכויות לשם שמירה על ביטחון הציבור, התשס"ה-2005, בסעיף 8(5), בסופו יבוא "ואולם לא יודיע הקצין המוסמך כי יש מניעה להסמיכו לפי פסקה זו אלא לאחר שהביא בחשבון גם את שירותו הצבאי כלוחם, ככל שהמידע הובא בפניו; לעניין זה, "לוחם" – כהגדרתו בפקודות הצבא כהגדרתם בחוק השיפוט הצבאי, התשט"ו-1955".
<עידו בן יצחק: סעיף 2 – תחילה תחילתו של חוק זה ביום י"ח באייר התשע"ד (18 במאי 2014).
מירי רגב: נציגי הממשלה, האם יש לכם התייחסות לסעיפים?
מירי רגב: משרד המשפטים, המשרד לביטחון פנים, משטרת ישראל, צה"ל?
מירי רגב: אין התייחסות.
מירי רגב: אני מודה לכל משרדי הממשלה, למשרד לביטחון פנים שהוביל את זה, שהגענו להצבעה מהירה.
מירי רגב: אני חושבת שהחוק הזה חשוב, הוא חוק נכון שמאפשר לחיילים להשתלב בשוק האזרחי.
מירי רגב: בכלל אני חושבת שכל הנושא, שתעודת השחרור של חייל קובעת את המשך העתיד שלו, טעות ביסודו.
מירי רגב: פניתי בנושא הזה גם ליועץ המשפטי לממשלה ולשרת המשפטים.
מירי רגב: אני חושבת שהחוק הזה חשוב.
מירי רגב: אני מודה לחברת הכנסת אורלי לוי-אבקסיס על הצעת החוק החשובה הזאת, הצעת חוק פרטית חשובה.
אורלי לוי אבקסיס: אני רוצה להגיד תודה לכל מי שלקח חלק בהתדיינויות הללו.
אורלי לוי אבקסיס: למען האמת, רציתי חוק קצת יותר מורחב אך הסכמתי להגיע לסיכומים האלה, גם כדי לתת פתרון מהיר ככל הניתן.
אורלי לוי אבקסיס: אנחנו נבחן גם את ההרחבה שלו בהמשך.
אורלי לוי אבקסיס: קודם כול אני רוצה להגיד תודה לכל הצוות המקצועי, שהצלחנו לא לבזבז את זמן הוועדה לריק והגענו מוכנים.
אורלי לוי אבקסיס: צריך להגיד תודה למשרד לביטחון פנים, למשרד המשפטים, לצה"ל כמובן, ליועץ המשפטי של הוועדה וליושבת-ראש הוועדה ולמנהלת הוועדה.
מירי רגב: ליועץ המשפטי של הוועדה שבאמת קידם את הצעת החוק הזאת.
<יואל הדר: ולמשטרת ישראל.
<ולדימיר סברדלוב: ולנציגי המאבטחים.
אורלי לוי אבקסיס: והכי חשוב, לאותם לוחמים שמסכנים יום-יום את נפשם כדי להגן עלינו.
אורלי לוי אבקסיס: זה לא כל-כך פשוט ואי אפשר לקחת את זה כמובן מאליו.
אורלי לוי אבקסיס: בבואם לחזור ולהיות חלק אינטגרלי מהחברה הישראלי יש לזכור להם גם את זה ולהכיר תודה על זה ולא להזכיר להם כל הזמן דווקא את העבר שלהם כילדים כאשר שיקול הדעת שלהם היה לפעמים מוטעה, אולי בשל היותם בגיל ההתבגרות, כאשר אנחנו לוקחים בחשבון גם את השינויים שהאנשים האלה עשו בחייהם ובעיקר את חירוף נפשם כדי שנוכל לחיות במדינה הזאת.
מירי רגב: תודה רבה לך, חברת הכנסת אורלי לוי-אבקסיס.
מירי רגב: תודה גם ליפתח שבת, המתמחה בלשכה המשפטית שנמצא פה.
<עידו בן יצחק: הוא עוזב השבוע.
מירי רגב: שיהיה לך בהצלחה רבה.
מירי רגב: בהזדמנות הזאת אני גם רוצה להגיד שמירי פרנקל-שור, היועצת המשפטית של הוועדה יושבת שבעה, אז תנחומים לה, ושיהיו רק בשורות טובות תמיד.
מירי רגב: לטובת הפרוטוקול, מי שמצביע זה אני, חברת הכנסת מירי רגב, וחברת הכנסת אורלי לוי-אבקסיס מחליפה את חבר הכנסת חמד עמאר מ"הליכוד ביתנו".
מירי רגב: 2 בעד, אין מתנגדים ואין נמנעים.
מירי רגב: אני פותחת את ישיבת ועדת הפנים והגנת הסביבה בסוגיית הפעלת מערכת הטלפונים שח"פ בשב"ס.
מירי רגב: שלום לנציגי השב"ס, אחרי שבוע לא פשוט בשב"ס, עם אירוע חמור מאוד מאוד, שאנחנו לא זוכרים כדוגמתו בשב"ס הרבה מאוד שנים.
מירי רגב: אני רוצה להגיד לכם שלמרות שהוצאתי הודעת ביקורת על עצם האירוע עצמו, אני מחכה לתחקיר של השב"כ.
מירי רגב: בשבוע הבא אני אזמין אתכם - - -
<אלי גביזון: אין עדיין תחקיר של שב"ס.
<אלי גביזון: כרגע יש חקירה משטרתית שמתנהלת.
מירי רגב: יש משטרה ושב"ס גם.
<אלי גביזון: עדיין לא.
מירי רגב: לא עשיתם?
מירי רגב: אז נראה מי יציג פה איזשהן תובנות ראשונות של מה שהיה באירוע.
מירי רגב: אני רוצה להגיד שאני מרוצה מאוד מההתנהלות של פרנקו, שעמד מול המצלמה, הסביר ולא הסתתר מאחורי שום נציב כזה או אחר.
מירי רגב: בעיני זה מראה על ארגון שיודע לקחת אחריות אם הוא צריך לקחת אחריות.
מירי רגב: זה אוטומטית מוריד ביקורת קשה מאוד שיש על ארגונים אחרים ששולחים מפקד כזה או אחר, ולא הראש עומד.
מירי רגב: אני מבקשת לכתוב את זה גם בפרוטוקול, גם בסיכום הדיון.
מירי רגב: אני מבקשת מכם להעביר את העניין הזה לפרנקו.
<אלי גביזון: המסר יעבור.
מירי רגב: זה לא אומר שלא נקיים דיון.
מירי רגב: זה לא אומר שלא נבקר.
מירי רגב: זה לא אומר שלא נבדוק מה צריך לעשות אחרת.
מירי רגב: אבל אני בהחלט חושבת שזה ראוי לציין את ההתנהלות המקצועית והמכובדת של הנציב.
מירי רגב: שלום גם לכל האורחים שהגיעו.
מירי רגב: כידוע לכולם, בשבוע הבא – מתי אמור להיות הבג"ץ?
<קריאה: בשבוע הבא ביום רביעי.
מירי רגב: בשבוע הבא ביום רביעי אמור להיות הבג"ץ בסוגיית מערכת שח"פ.
מירי רגב: שלום לחבר הכנסת דוד אזולאי, שמלווה את הסוגיה בכלל של האסירים גם בוועדה וגם כיושב-ראש ועדת הפנים הקודם.
מירי רגב: מערכת שח"פ היא מערכת טלפונים חדשה שמשמשת כמערכת מודיעין שאותה השב"ס החדיר לבתי הסוהר.
מירי רגב: היא אמורה להחליף את הטלפונים הציבוריים הרגילים.
מירי רגב: המערכת מאפשרת ניטור שיחות, זיהוי ביומטרי קולי, תיעוד שיחות, הגבלות שיחות ויעדי שיחה, הגבלת משך שיחה, האזנה וגביית תשלומים מאסירים.
מירי רגב: כמו כן, המערכת מונעת שיחות ועידה מהאסירים, מונעת אחזקה בתא קולי, מוסרת הודעה למקבל השיחה כי הוא מקבל שיחת טלפון מאסיר שמוחזק בבית סוהר, הקצאת יעדי שיחה מוגבלים.
מירי רגב: מערכת הטלפונים הוקמה על שלל היכולות שלה בשיטת BOT, שבסופה תגיע לשב"ס, ומי שממן אותה הם האסירים.
מירי רגב: דרך הדברים שאני אומרת, אני מפנה שאלות לגורמים השונים לתת לי תשובות.
מירי רגב: זאת אומרת שמרגע שאסירים ממנים אותה, אני רוצה לדעת אם זה חוקי.
מירי רגב: גם היועץ המשפטי של הוועדה מתבקש לענות לי על השאלות האלה.
מירי רגב: האם זה לא צריך לעבור בחקיקה שמסדירה את זה, שאסיר אמור לממן את המערכת כולה, שבסופו של דבר מגיעה לשב"ס?
מירי רגב: השאלה הנוספת שעולה מכל הנושאים שקראתי היא מדוע מערכת השיחה עולה יותר לאסיר מאשר לאזרח?
מירי רגב: עלות דקה של שיחת טלפון של "בזק" – ויתקנו אותי "בזק" אם אני טועה – מטלפון קווי לכל היעדים הקווים והסלולאריים היא 0.085 אגורות.
מירי רגב: עלות דקת שיחה ב"הוט" היא 0.059.
מירי רגב: העלות ב-014 היא 0.06.
מירי רגב: ב-012 עלות השיחה היא 0.046.
מירי רגב: דהיינו ממוצע התשלום, ממוצע של כולם, הוא 0.072.
מירי רגב: רק בשב"ס זה עולה 0.14.
מירי רגב: זאת אומרת, האסיר גם משלם את המערכת וגם משלם מחיר גבוה יותר מכל אזרח אחר על כך שהוא יושב בכלא.
מירי רגב: ושוב, אני לא מרחמת על אסירים.
מירי רגב: כל אסיר שהוא עבריין יישב בכלא, אבל אסיר הוא בן אדם, ויש לו זכויות.
מירי רגב: אני רוצה להבין מדוע אסיר משלם יותר מאזרח.
מירי רגב: הדבר הנוסף, אני רוצה להבין מהי בדיוק פעולת הניטור של הטלפונים.
מירי רגב: באיזה אופן מחליט השב"ס איזה שיחה הם שומרים ואיזה שיחה לא?
מירי רגב: האם זו גישה עקיפה או ישירה לטלפונים?
מירי רגב: האם כל הסוגיה הזאת לא מנוגדת לחוק האזנות סתר מ-1979?
מירי רגב: יכול להיות שאני טועה והיא לא מנוגדת.
מירי רגב: אני רק רוצה לקבל תשובה בעניין הזה.
מירי רגב: אני מבינה שאין סמכות בחוק ליטול טביעות קול מאסירים.
מירי רגב: אין שום סמכות בחוק לזה, והמערכת משתמשת בטביעות קול מאסירים.
מירי רגב: זה גם בניגוד לחוק הסדר הפלילי.
מירי רגב: שוב, אם אני טועה, נא לתקן אותי, היועצים המשפטיים של הוועדה ושל הארגונים שנמצאים פה.
מירי רגב: אז אני רוצה לדעת אם אין כאן פגיעה בכל מה שקשור לטביעת קול מאסירים.
מירי רגב: זה נקרא קול ביומטרי.
מירי רגב: אלה השאלות העקרוניות הראשונות שאני רוצה לשאול ולקבל תשובות מכל הגורמים.
מירי רגב: לפני שהגורמים המקצועיים יענו, אני מבקשת לשמוע את עמדת לשכת עורכי הדין בבקשה.
מירי רגב: חבר הכנסת אזולאי, מתי שאתה רוצה, אתה יכול לדבר.
מירי רגב: אני אשמע רגע את לשכת עורכי הדין.
מירי רגב: לשכת עורכי הדין בבקשה.
<אלי גביזון: רק אם אפשר מילה אחת.
מירי רגב: רק תציג את עצמך בבקשה לטובת הפרוטוקול.
<אלי גביזון: אני אלי גביזון, סגן נציב שב"ס.
<אלי גביזון: היושבת-ראש אמרה בתחילת דבריה שהמערכת היא מערכת מודיעינית.
<אלי גביזון: אני רוצה לתקן, המערכת היא לא מערכת מודיעינית, היא מערכת ניהולית.
מירי רגב: אם היא לא עושה מודיעין, אז היא מערכת ניהולית.
מירי רגב: אם המערכת מנטרת שיחות לטובת מודיעין ואחר-כך אתה לוקח שיחה ואתה יכול להשתמש בה כנגד אותו אסיר, מה לעשות?
מירי רגב: זה מודיעין.
מירי רגב: ככה אני למדתי כצנזורית צבאית ראשית.
מירי רגב: יכול להיות שלא למדתי את החומר כנדרש, אז בוא תתקן אותי אם אני טועה.
מירי רגב: אם המערכת היא רק מערכת ניהול שיחות, היא לא מקליטה, היא לא שומרת ואין לה תיעוד, ואחר-כך עם התיעוד הזה היא לא עושה שום דבר, אז "עלא כיפאכ".
מירי רגב: זה יאמר לטובת הפרוטוקול, וזה מה שיהיה.
מירי רגב: אבל אם המערכת היא גם מנטרת – דרך אגב, אני לא רואה בעיה עם מערכת מודיעינית.
מירי רגב: יכול להיות שהיינו מונעים את כניסת האקדח הזה.
מירי רגב: אני רק רוצה שהכול ייעשה בשקיפות.
מירי רגב: אם יגידו השב"ס שיש צורך כזה, והצורך הזה הוא צורך מתבקש – משיחות טלפון עם עורכי דין, עם משפחה, עם חברים, אפילו ליושבת-ראש ועדת הפנים, שמתקשרים אליה אסירים מפה עד הודעה חדשה.
מירי רגב: יש צורך לעקוב אחרי השיחות כי באמצעות השיחות האלה אתם מגלים נטיות אובדניות, אתם מגלים העברת מידע, אתם מגלים כל מיני דברים – תשכנעו אותו, "עלא כיפאכ".
מירי רגב: אבל כרגע מבחינתי זו מערכת מודיעינית, אלא אם כן תסבירו לי שאין ניטור שיחות, אין הקלטה של שיחות ואין לכם אישור מבית משפט או מכל גורם אחר להשתמש בשיחות האלה לטובת אמירה כזאת או אחרת.
מירי רגב: שמעתי את עמדתך, עניתי, ואני אשמח לקבל תשובות אחרות.
מירי רגב: חבר הכנסת דוד צור, שלום לך.
מירי רגב: בבקשה לשכת עורכי הדין.
<אבי חביב עמירם: ברשותכם.
<אבי חביב עמירם: אבי עמירם.
<אבי חביב עמירם: אני יו"ר הוועדה לעניינים פליליים במחוז תל-אביב והמרכז.
<אבי חביב עמירם: אני שמח על ההזמנה להגיע לפה.
<אבי חביב עמירם: אני מקווה שבפעם הבאה שנגיע לפה תהיה תכנית חומש של שירות בתי הסוהר איך שירות בתי הסוהר מבצע את הייעודים שלו שלשמם הוא קם, קרי שיקום, קרי פסיכולוגים, קרי הגברת המערך הסוציאלי בתוך שירות בתי הסוהר.
<אבי חביב עמירם: ולהתמודד עם ארבעת הפרמטרים של ענישה, הרחקה וכיוצא באלה.
<אבי חביב עמירם: הפרמטר האחרון הוא השיקום.
<אבי חביב עמירם: אז מערכת שירות בתי הסוהר צריכה להיות גוף משקם.
<אבי חביב עמירם: אני לא ראיתי פה מכרזים שיצאו לעובדים סוציאליים, או מכרזים שיצאו לפסיכולוגים, או מכרזים שיצאו כדי לבצע את הייעוד האמתי.
<אבי חביב עמירם: ולכן אני הייתי מצפה שדווקא המכרזים הגדולים שיהיו, יהיו להקמת הייעוד.
<אבי חביב עמירם: זה העניין שלשמו הייתי מקווה שיושבת-ראש הוועדה, הגברת מירי רגב, תכנס אותנו בפעם הבאה.
מירי רגב: כן, הנושא של השיקום בכלל.
<אבי חביב עמירם: אבל אנחנו פה עכשיו לעניין הטלפונים.
<אבי חביב עמירם: אני אומר ככה, ראשית, על-פי חוק האזנות סתר, לכאורה יש אישור להאזנה – ואני כאן מפנה לסעיף 8(1)(ג):
<אבי חביב עמירם: האזנת סתר ברשות הרבים מוגדרת על-פי חוק, בין היתר במקום שבו עצור או אסיר נמצאים.
<אבי חביב עמירם: כוונת המחוקק כשאישרו את העניינים הללו הייתה כדי להאזין לשיחות שהתוצרת שלהם תהיה ראיות בתיק מסוים.
<אבי חביב עמירם: זאת אומרת, אם עציר נמצא - - -
מירי רגב: אם אחרי חקירת משטרה הגיעו למצב שאסיר שנמצא בכלא מסוים, ובאמצעות האזנה לשיחות אפשר להגיע לראיות, אז שם ספציפית, אפשר לעשות את זה.
<אבי חביב עמירם: אפשר להגיע לפענוח תיק חקירה, את זה אני יכול להבין, כי אז בסיטואציה הזאת אנחנו מבקשים לגלות עבריינים, לחשוף עבריינים, לפצח איזשהו תיק מסוים, אדרבה ואדרבה.
<אבי חביב עמירם: כאשר מדובר במערכת שח"פ, בואו לא נהיה תמימים.
<אבי חביב עמירם: עד למערכת שח"פ, שיחות הטלפון היוו מקור מודיעיני כנגד אסירים מסוימים.
<אבי חביב עמירם: זאת אומרת, כאשר אותרה שיחה מסוימת של אסיר כזה או אחר – אני לפחות יכול להעיד על מספר אסירים שבטווח של שעתיים-שלוש-ארבע משיחת טלפון לכאורה שבוצעה על-ידי אסיר, ביטלו את הקטגוריה שלו.
<אבי חביב עמירם: זאת אומרת, אם הייתה לו קטגוריה ב'1 או ב'2 ליציאה לחופשות, היא הפכה להיות קטגוריה א'.
<אבי חביב עמירם: המשמעות היא שהוא לא יוצא.
מירי רגב: דרך אגב, אני יכולה להאמין לך כי אחרי ביקור שלי באחד המתחמים בכלא, כל אלה שדיברו אתי יצאו משם "למקום טוב יותר כמובן".
<אלי גביזון: אני חייב לעצור.
<אלי גביזון: עם כל הכבוד למה שאומר אבי - - -
מירי רגב: גביזון, אני מבטיחה לך שאני אתן לך לדבר.
<אלי גביזון: נאמרים פה דברים חמורים על שב"ס - - -
<אבי חביב עמירם: הם לא חמורים, למה חמורים?
מירי רגב: אבל רגע, אין בעיה.
<אלי גביזון: אם זה קורה, זו עבירה פלילית.
<אלי גביזון: שיגישו תלונה במשטרה נגד שב"ס.
מירי רגב: יפה, בגלל זה אני אומרת לך, אני - - -
<אלי גביזון: זה לא נכון פשוט.
<אלי גביזון: זה לא נכון.
מירי רגב: אני מבטיחה לך שאני אתן לך - - -
<אלי גביזון: נאמרים פה דברים שהם השמצה.
מירי רגב: אני אתן לך לדבר.
<אלי גביזון: הוא לא יכול להגיד על השב"ס שהוא מאזין לשיחות.
מירי רגב: גביזון, אני מבטיחה לך לתת לך לדבר.
<אלי גביזון: על סמך מה אתה אומר דברים כאלה?
<אלי גביזון: תגיש תלונה במשטרה.
<אבי חביב עמירם: אני אומר לך על סמך מה, על סמך זה שאסירים שאני מייצג - -
<אבי חביב עמירם: - - בעקבות שיחות טלפון שלהם, בוטלה קטגוריה, בוטלה יציאה שלהם לחופשות, בוטל השליש שלהם.
מירי רגב: אתה יכול להעביר לי מי הם?
<אלי גביזון: השב"ס לא מאזין לשיחות.
<אבי חביב עמירם: זה חומר מודיעיני.
<אבי חביב עמירם: אני את החומר המודיעיני הזה לא יכול לראות כי הוא חסוי מפני.
מירי רגב: אתה יכול להעביר לי לדוגמה על כמה אסירים אתה יודע שדיברו בטלפון והיו אמורים ללכת לתהליך מסוים, ומתאריך הטלפון התהליך שלהם השתנה?
<אבי חביב עמירם: אני יכול לומר לפחות על עשר הזדמנויות שאני חוויתי אותן באופן אישי.
מירי רגב: עם שמות?
<אבי חביב עמירם: אני לא רוצה להגיד שמות.
מירי רגב: איך אתה רוצה שאני אטפל בזה?
מירי רגב: לא, אצלי אין מקורות סודיים אנונימיים.
מירי רגב: אתה רוצה שאני אתייחס לזה ברצינות?
<אבי חביב עמירם: אחרי שאני אתייעץ עם הלקוחות האלה, אין בעיה, אנחנו ניתן את השמות.
דוד אזולאי: אני מבין הרגישות בעניין הזה.
דוד אזולאי: אבל אני מציע לתת שמות בצורה דיסקרטית.
מירי רגב: בטח, אחרת איך אנחנו נטפל בזה?
דוד אזולאי: תעביר אותם בצורה דיסקרטית ליושבת-ראש.
דוד אזולאי: אנחנו מכירים את זה, אנחנו יודעים שאסירים לא רוצים להזדהות, לא אוהבים להזדהות, פן יבולע להם.
דוד אזולאי: לכן בעניין הזה, אם יש לך שמות, אנא ממך, תעביר בצורה דיסקרטית ליושבת-ראש.
דוד אזולאי: היא תבדוק את זה.
מירי רגב: אני אקים צוות משנה שלי.
דוד אזולאי: תאמין לי, אני מבטיח לך - - -
מירי רגב: שנטפל בזה.
דוד צור: אבי, אתה מכיר את זה שלפני שפונים לוועדה בכנסת יש גם צינורות אחרים לפנות אליהם אם השב"ס פועל בניגוד לחוק, לכללים, לנהלים.
<אבי חביב עמירם: ידי בנושא של מידע מודיעיני שמוגש לידי שופט כבולות.
<אבי חביב עמירם: זאת אומרת, אחד משניים קורה: אם אני מבקש לחשוף את המידע המודיעיני נניח, אז השופט אומר לי סליחה, מי שמך בכלל?
<אבי חביב עמירם: אתה רוצה שאני אדון במידע?
דוד צור: ההיפך, אנחנו הולכים לחוקק חוק שכל החומר המודיעיני יהיה חסוי ולא בתוך תיקי החקירה כדי להילחם בארגוני פשיעה.
מירי רגב: כן, אבל זה לגבי פשיעה.
מירי רגב: אבל לא יכולים עכשיו על גבי חוק אחד להרע לאוכלוסייה אחרית, ואז נחוקק חוק אחר.
מירי רגב: צריך להיות שימוש במידע הזה בצורה אמתית לטובת פשיעה, ולא לקחת את הדבר הזה ובגלל זה לכופף אסירים, להעניש אסירים, ולהתנהג אליהם כאילו הם לא בני אדם.
<אבי חביב עמירם: חבר הכנסת צור, אתה יודע, אני לא צריך להגיד לך, שופטים מתקמצנים – סליחה על הביטוי – כאשר גם יש תעודות חיסיון.
<אבי חביב עמירם: כאשר יש ויכוח אם לחשוף ראייה כזאת או אחרת, האדיקות ו"הקמצנות", במירכאות כפולות, של השופטים היא כזו שהיא לא רוצה לפגוע אגב לא בפעולות, לא בשיטות וכיוצא באלה.
<אבי חביב עמירם: ואני אומר לך כסנגור, אני בכלל לא הולך לשיטות.
<אבי חביב עמירם: כאשר אני צריך לחשוף שיטה מסוימת, אני בכלל לא נכנס לשם כי אני יודע שאני לא אקבל את זה, ואין גם צורך שאני אבקש.
<אבי חביב עמירם: כל מה שאותי מעניין כסנגור הם התוצרים – הפרודוקטים נקרא לזה – בסופו של דבר של אותן פעולות ניטור, האזנה וכיוצא בזה.
<אבי חביב עמירם: זו נקודה אחת.
<אבי חביב עמירם: כשאני נגעתי בסעיף 8 - - -
דוד צור: אבל אין האזנה ללא צו.
<אבי חביב עמירם: לשירות בתי הסוהר החוק – סעיף 8 – מאפשר האזנה בבתי הסוהר - - -
<פרומית כהן: לא לשב"ס, למשטרה.
<משה וייס: אבי, שירות בתי הסוהר לא מאזין לשיחות.
דוד צור: שירות בתי הסוהר לא נותן שירות למשטרה בהאזנות סתר אלמלא המשטרה פונה עם צו.
<אבי חביב עמירם: אז אני אומר לך ככה, באחד מהתיקים שאני הופעתי בהם לפני שנים, האזינו לטלפון באבו-כביר.
<אבי חביב עמירם: חלק מהראיות שאנחנו קיבלנו היו שיחות הטלפון שביצע חשוד דרך הטלפון הציבורי.
<פרומית כהן: עם צו.
דוד צור: בצו?
<אבי חביב עמירם: לא היה צו כי יש את סעיף 8 בחוק האזנות סתר.
מירי רגב: נכון, הוא לא צריך צו.
<אבי חביב עמירם: לא צריך צו בכלל.
מירי רגב: אם הם מבצעים את החוק - - -
<אלי גביזון: אין דבר כזה.
מירי רגב: אז אין דבר כזה.
מירי רגב: יכול להיות שאין והם הוזים, וחלק מהאסירים ששולחים לנו מכתבים גם.
מירי רגב: אז אנחנו נעמיד אותם על טעותם.
מירי רגב: אין בעיה, אבל תן לו להציג את העניין.
מירי רגב: הוא לא צריך צו.
מירי רגב: אם יש חוק שמאפשר לשב"ס, אחרי שהמשטרה פונה אליו כדי לקבל ראיות לעקוב אחרי אסיר - - -
<אלי גביזון: אין חוק כזה, וזה לא קורה.
מירי רגב: אז אתם לא עוקבים אחרי - - -
<פרומית כהן: זה לא השב"ס מאזין.
<פרומית כהן: המשטרה, רשות חקירה על-פי חוק, זה לא שב"ס, שב"ס הוא לא רשות חקירה.
<אלי גביזון: זה לא שב"ס, זה משטרה.
<אבי חביב עמירם: גברת רגב, אני אומר ככה, אני רוצה שיגידו לי אם יש ועדת ביקורת מטעם המדינה שתבוא ותאמר לי אם מישהו נכנס לנכסי השב"ס, מבקר אותם בכלל אם הם מאזינים או לא מאזינים.
<אבי חביב עמירם: אני יודע שהמפכ"ל, או מבקר המדינה, פעם בשנה אומר אנחנו הצבנו, על-פי חוק האזנות סתר לצורך העניין, 20 אישורים, 500 אישורים, 700 אישורים, 1,500 אישורים של האזנות סתר.
<אבי חביב עמירם: אומרים את המספרים.
<אבי חביב עמירם: אגב, אלו דברים שעוברים דרך נשיאים וסגני נשיאים של בית המשפט המחוזי.
<אבי חביב עמירם: רק בצו כזה אפשר להאזין.
<אלי גביזון: נכון.
<אבי חביב עמירם: שירות בתי הסוהר, על-פי החוק, יכול להאזין מתי שהוא רוצה ואיך שהוא רוצה בלי שום מגבלה כי החוק מאפשר לו את זה.
<אבי חביב עמירם: אני שואל שאלה, האם - - -
<משה וייס: אתה יכול לצטט את החוק?
<פרומית כהן: החוק לא מאפשר - - -
<אבי חביב עמירם: סליחה רגע.
<אבי חביב עמירם: האם אי-פעם נציב שירות בתי הסוהר – מר גביזון, אנחנו מכירים שנים, אתה יכול להגיד לי האם נציב שירות בתי הסוהר אי-פעם הוציא איזשהו דוח שאומר אני האזנתי או לא האזנתי, היו האזנות או לא היו האזנות?
מירי רגב: אל תדאג, הצעה טובה, יוצג בוועדה.
<אבי חביב עמירם: מישהו ביקר אתכם בכלל אי-פעם?
<אלי גביזון: אין.
מירי רגב: אין – אז הוא יגיד לי אפס ויודיע את זה למליאת הוועדה.
<יואל הדר: אין דוח כזה.
<יואל הדר: קודם צריך להאזין כדי שיהיה צורך בדוח הזה.
<יואל הדר: ככה יהיה כתוב: דוח אפס, דוח אפס, דוח אפס, דוח אפס.
<קריאה: אין האזנות.
מירי רגב: אז שיבואו.
מירי רגב: אנחנו נזמין אתכם, כמו שאני מזמינה את השר ואת המפכ"ל – הם צריכים לתת איזה דיווח על דוח מסוים.
מירי רגב: שם נשאל אותו.
<יואל הדר: אפשר לקבל מהמשרד לביטחון פנים אם הוא מאזין.
<יואל הדר: גם משרד המשפטים מאזין.
<יואל הדר: הוועדה מאזינה גם כן.
מירי רגב: מה בעיה?
<אבי חביב עמירם: אני רוצה להגיד, אני ייצגתי את תת-אלוף עמאד פארס לצורך העניין.
<אבי חביב עמירם: אני ידעתי שלמשל בלשכת הרמטכ"ל יש הקלטות קבועות.
<אבי חביב עמירם: ביקשתי הקלטות מלשכת הרמטכ"ל.
<אבי חביב עמירם: זה כתוב איפשהו?
<אבי חביב עמירם: לא.
<אבי חביב עמירם: מישהו הדליף לאוזניים שלי שהשיחות האלה מוקלטות, ולצורך דיון משפטי ביקשתי שיחות מסוימות.
<אבי חביב עמירם: אני רוצה להגיד לכם - - -
מירי רגב: אני אבקש את הצהרת השב"ס לטובת הפרוטוקול.